CELEX: 22005D0103
Language: hu
Date: 2005-07-08 00:00:00
Title: Az EGT-Vegyesbizottság 103/2005 határozata ( 2005. július 8. ) az EGT-megállapodás XI. mellékletének (Távközlési szolgáltatások) módosításáról

24.11.2005   
            
            
               HU
            
            
               Az Európai Unió Hivatalos Lapja
            
            
               L 306/36
            
         
      AZ EGT-VEGYESBIZOTTSÁG
   
   103/2005 határozata
   (2005. július 8.)
   az EGT-megállapodás XI. mellékletének (Távközlési szolgáltatások) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodásra (a továbbiakban: a megállapodás), amelyet az Európai Gazdasági Térségről szóló megállapodás kiigazításáról szóló jegyzőkönyv módosított és különösen annak 98. cikkére,
   mivel:
   
               (1)
            
            
               A megállapodás XI. mellékletét az EGK-Vegyesbizottság 2005. március 11-i 39/2005 határozata (1) módosította.
            
         
               (2)
            
            
               Az Európai Hálózat- és Információbiztonsági Ügynökség létrehozásáról szóló, 2004. március 10-i 460/2004/EK európai parlamenti és tanácsi rendelet (2) célja a Közösség, a tagállamok és következésképpen az üzleti közösség azon képességének fokozása, hogy megelőzze a hálózat- és információbiztonsági problémákat, foglalkozzon velük és reagáljon rájuk.
            
         
               (3)
            
            
               Az Európai Hálózat- és Információbiztonsági Ügynökség tevékenysége hatással lehet az Európai Gazdasági Térségen belüli hálózat- és információbiztonsági problémákra.
            
         
               (4)
            
            
               A 460/2004/EK rendeletet ezért a megállapodás szövegébe be kell építeni, hogy lehetővé váljon az EFTA-államok teljes körű részvétele az Európai Hálózat- és Információbiztonsági Ügynökségben,
            
         A KÖVETKEZŐKÉPPEN HATÁROZOTT:
   1. cikk
   A megállapodás XI. melléklete az e határozat mellékletében meghatározottak szerint módosul.
   2. cikk
   A 460/2004/EK rendeletnek az Európai Unió Hivatalos Lapja EGT-kiegészítésében kihirdetendő izlandi és norvég nyelvű szövege hiteles.
   3. cikk
   Ez a határozat 2005. július 9-én lép hatályba, amennyiben a megállapodás 103. cikkének (1) bekezdése szerinti értesítéseket eljuttatták az EGT-Vegyesbizottsághoz (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell kihirdetni.
   
      Kelt Brüsszelben, 2005. július 8-án.
      
         
            az EGT-Vegyesbizottság részéről
         
         
            az elnök
         
         Nikolaus von LIECHTENSTEIN herceg
      
   
   
      (1)  HL L 198., 2005.7.28., 36. o.
   
   
      (2)  HL L 77., 2004.3.13., 1. o.
   
   
      (3)  Alkotmányos követelmények merültek fel.
   
      MELLÉKLET
      A megállapodás XI. mellékletének 5co. pontja után (2003/558/EK bizottsági ajánlás) a következő pontot kell beilleszteni:
      
         
                     „5cp.
                  
                  
                     
                        32004 R 0460: Az Európai Parlament és a Tanács 2004. március 10-i 460/2004/EK rendelete az Európai Hálózat-és Információbiztonsági Ügynökség létrehozásáról (HL L 77., 2004.3.13., 1. o.).
                     A rendelet szövegét e megállapodás alkalmazásában a következő kiigazításoknak megfelelően kell alkalmazni:
                     
                                 a)
                              
                              
                                 Amennyiben a következők erről másként nem rendelkeznek, illetve a megállapodás 1. jegyzőkönyvének rendelkezései ellenére a »tagállam(ok)« kifejezés, illetve a rendeletben található más, a tagállamok közintézményeire vonatkozó kifejezések rendeletbeli jelentésük mellett magukban foglalják az EFTA-államokat és azok közintézményeit is, az 1. jegyzőkönyv 11. bekezdését kell alkalmazni.
                              
                           
                                 b)
                              
                              
                                 Az EFTA-államok vonatkozásában az Ügynökség – ahol és ahogy szükséges – segíti az EFTA Felügyeleti Hatóság, illetve az Állandó Bizottság munkáját.
                              
                           
                                 c)
                              
                              
                                 A 6. cikk a következő bekezdéssel egészül ki:
                                 
                                             »11.
                                          
                                          
                                             Az EFTA-államok az igazgatóság munkájában korlátozások nélkül részt vesznek, s munkájuk során az Európai Unió tagállamaival azonos jogokkal és kötelezettségekkel rendelkeznek, kivéve a szavazati jogot.«
                                          
                                       
                           
                                 d)
                              
                              
                                 A 14. cikk az alábbi bekezdéssel egészül ki:
                                 
                                             »4.
                                          
                                          
                                             Az 1049/2001/EK rendeletet e rendelet alkalmazásában az ügynökség EFTA-államokat érintő dokumentumai esetében is alkalmazni kell.«
                                          
                                       
                           
                                 e)
                              
                              
                                 A 15. cikk a következő bekezdéssel egészül ki:
                                 
                                             »12.
                                          
                                          
                                             Az EFTA-államok részt vállalnak az (1) bekezdésben említett, a Közösség által biztosított hozzájárulásból. E célból a 82. cikk (1) bekezdésének a) pontjában és a megállapodás 32. jegyzőkönyvében meghatározott eljárást a szükséges változtatásokkal kell alkalmazni.«
                                          
                                       
                           
                                 f)
                              
                              
                                 A 19. cikk a következő bekezdéssel egészül ki:
                                 
                                             »3.
                                          
                                          
                                             Az Európai Közösségek egyéb alkalmazottaira vonatkozó alkalmazási feltételekről szóló rendelet 12. cikke (2) bekezdésének a) pontjától eltérve az EFTA-államok teljes jogú állampolgárait az ügynökség ügyvezető igazgatója szerződéssel foglalkoztathatja.«
                                          
                                       
                           
                                 g)
                              
                              
                                 A 20. cikk a következő szövegrésszel egészül ki:
                                 »Az EFTA-államok az Ügynökség és annak alkalmazottai tekintetében az Európai Közösségek kiváltságairól és mentességeiről szóló jegyzőkönyvet, és az e jegyzőkönyv értelmében elfogadott vonatkozó szabályokat alkalmazzák.«”